এমপি হলেই টাকা বানাতে হবে কেন, জনগণের ভালোবাসাই আমার শক্তি
শুক্রবার, ০৮ সেপ্টেম্বর ২০১৭, ২৩ ভাদ্র ১৪২৪
||
আর্কাইভ
জাতীয়
রাজনীতি
সারাদেশ
বিদেশ
বিনোদন
খেলা
ফিচার
অর্থ-বাণিজ্য
শিক্ষা
গণমাধ্যম
চাকরি
শিরোনাম
সরকারী চার ব্যাংকে ২,২৪৬ জন ক্যাশ কর্মকর্তা নিয়োগ
রোহিঙ্গা প্রশ্নে সরকার সুবিধাবাদী ভূমিকায়: ফখরুল
মানবিকতা দেখানোর জন্য বিয়ে!
শেখ হাসিনার সঙ্গে এরদোয়ানপত্নীর বৈঠক
রোহিঙ্গাদের ফেরত নিতে চাপ দিচ্ছি: হাসিনা
নির্বাচন নিয়ে বিএনপির দাবি নাকচ করলেন শেখ হাসিনা
রোহিঙ্গাদের জন্য ত্রাণ পাঠাচ্ছে ইরান
রোহিঙ্গা নির্যাতনের প্রতিবাদে বিএনপির মানববন্ধন আজ
বিএসএমএমইউ ক্যান্টিনের ফ্রিজে বস্তাভর্তি পচা মুরগি
বাংলাদেশের প্রবেশ পথে রোহিঙ্গা শিশুর জন্ম
প্রচ্ছদ
জাতীয়
এমপি হলেই টাকা বানাতে হবে কেন, জনগণের ভালোবাসাই আমার শক্তি
একান্ত আলাপচারিতায় এমপি পীর ফজলুর রহমান মিসবাহ
এমপি হলেই টাকা বানাতে হবে কেন, জনগণের ভালোবাসাই আমার শক্তি
প্রকাশ:  ১২ জুন ২০১৭, ০১:১৭ | আপডেট : ১২ জুন ২০১৭, ০২:৪১
উৎপল দাস।।
প্রিন্ট
সুনামগঞ্জ সদর আসনের জাতীয় সংসদ সদস্য পীর ফজলুর রহমান মিসবাহ একালের রাজনীতিতেও নিজেকে সকল লোভ, মোহ এবং বির্তকের ঊর্ধ্বেই রাখেননি; পূর্বসূরীদের সততার রাজনীতির আর্দশকে লালন করে সাদামাটা, নির্লোভ, নিরাবরণ জীবন নিয়ে মানুষের হৃদয়ে নিজের আসন গড়েছেন। স্কুল জীবন থেকে ছাত্রলীগের রাজনীতিতে দীর্ঘ পথ হাঁটা পীর ফজলুর রহমান মিসবাহ আওয়ামী যুবলীগের কেন্দ্রীয় শিক্ষা ও পাঠাগার বিষয়ক সম্পাদক ছিলেন। বিএনপি-জামায়াত শাসনামলে রাজপথেই থাকেননি; দলের অর্পিত দায়িত্ব নিষ্ঠার সঙ্গে পালন করেছেন। ২০১৪ সালের ৫ জানুয়ারির নির্বাচনে জাতীয় পার্টিতে যোগ দিয়ে তিনি সুনামগঞ্জ সদর-বিশ্বম্ভরপুর নির্বাচনী এলাকার প্রতিনিধি হন। মানুষের সুখে-দু:খে, সমস্যার সমাধানে আন্তরিকতার সঙ্গে দায়িত্বশীল ভূমিকা পালনের মাধ্যমে ব্যাপক জনপ্রিয়তা অর্জন করেছেন। সুনামগঞ্জ আইনজীবী সমিতির সাবেক সাধারণ সম্পাদক পীর ফজলুর রহমান মিসবাহ রাজশাহী বিশ্ববিদ্যালয় থেকে এলবএলবি (অনার্স)  এবং এলএলএম ডিগ্রি অর্জন করলেও সুনামগঞ্জকেই জীবনের ঠিকানা হিসাবে বেছে নেন। স্থানীয় ইস্যুতেও সকল আন্দোলন সংগ্রামে ছিলেন সক্রিয়। বাগ্মিতায় মানুষকে সম্মোহন করা অসাধারণ ক্ষমতা রাখেন তিনি। এমপি হয়েই তিনি ঘোষণা দেন, তার কোনো ডান হাত, বাম হাত নেই। তিনি এমপি সাহেব হতে আসেন নি, তিনি মানুষের সেবক হতে এসেছেন। তার সন্তানরা ঢাকায় নয়, সুনামগঞ্জেই লেখাপড়া করে। তিন বছর ধরে তিনি তার অঙ্গীকার পূরণ করে পথ হাঁটছেন।
সংসদ সদস্যদের প্রাপ্য শুল্কমুক্ত গাড়িটি কিনেছিলেন কিন্তু সেই গাড়ি কেনার জন্য মধুমতি ব্যাংক ও বন্ধুবান্ধবদের কাছ থেকে যে দেনা করেছিলেন সেটি এখনো শোধ করতে পারেননি। কিন্তু নিজেকে কোনো লোভের পথে জড়াননি। তিনি সব সময় বলেন, আমি গরীবের সন্তান। কোনো অন্যায় করতে এখানে আসিনি। খোলা বইয়ের মতো তিনি তার জীবন মানুষের সামনে উন্মুক্ত রেখেছেন। মানুষের দুয়ারে দুয়ারে নিয়মিত জনসংযোগই করেন না; নির্বাচনী এলাকায় ব্যাপক উন্নয়ন কর্মকাণ্ডেই নিজেকে সক্রিয় রাখেননি; মানুষের জন্য তার পৈতৃক বাড়ির দরজা দিনরাত খোলা থাকে। মানুষ সরাসরি, যখন-তখন তার সঙ্গে দেখা করেন, টেলিফোনে কথা বলেন, সমস্যার কথা জানান। তিনিও মন দিয়ে শোনেন এবং মানুষকে সমস্যা সমাধানসহ সেবাদানে নিয়োজিত রাখেন। তার নিজের বা পরিবারের কারো কোনো ব্যবসা-বাণিজ্য নেই। তাই কোথাও তাকে অনৈতিক আবদার নিয়ে যেতে হয় না। অন্যায়ের পথে পা বাড়াতে হয় না। এজন্য তার সবখানে সুনাম শোনা যায়। হাওরের ফসলহারা কৃষকের জন্য কিংবা দুর্নীতির বিরুদ্ধে তিনি যেমন সহস্র জনতার সমাবেশ ডেকে প্রতিবাদমুখর হন, তেমনি জাতীয় সংসদে জাতীয় ও স্থানীয় ইস্যুতে বিবেকের তাড়নায় সরব থাকতে দ্বিধা করেন না। নম্র, বিনয়ী কিন্তু প্রতিবাদী, সাহসী এই মানুষটি এমপি হলেও নিজেকে একদম বদলাননি। দেশের পরিস্থিতি টালমাটাল হলেও নানা সময়ে দেখা গেছে রাত বিরাতে তিনি রিক্সায় করে নিরাপত্তা ছাড়াই শহরে ঘুরছেন, গ্রামে যাচ্ছেন। আগের মতোই ট্রাফিক পয়েন্টের আড্ডায় গভীর রাত পর্যন্ত সাধারণ মানুষের সঙ্গে একাত্ন হয়ে যাচ্ছেন। আজকের রাজনীতির সময়ে তিনি এক বিরল জনপ্রতিনিধি। তার রাজনীতি, জনসেবা, সৎ, নির্লোভ, নিরহংকারী, সোজা-সরল, সাধারণ জীবনযাপন, মানুষকে আপন করে নেয়ার ক্ষমতা তার নির্বাচনী এলাকায় শক্তিশালী গণভিত্তি গড়ে তুলতে সাহায্য করেছে। তার আপনজনেরা তার অর্থনৈতিক দুর্বলতা নিয়ে যখন প্রশ্ন তুলেন, তথন তিনি সাফ জবাব দেন- এমপি হলেই টাকা বানাতে হবে কেন? ভোগ বিলাসের জীবনে যেতে হবে কেন? পূর্বপশ্চিমবিডি.নিউজের সঙ্গে আলাপকালে পীর ফজলুর রহমান মিসবাহ নিজ নির্বাচনী এলাকার উন্নয়ন, স্বপ্ন, আগামী নির্বাচনের প্রস্তুতিসহ কয়েকটি বিষয়টি নিয়ে খোলামেলা আলাপ করেছেন।
পীর ফজলুর রহমান মিসবাহ বলেন, আমার নির্বাচনী এলাকা সুনামগঞ্জ সদর ও ‍বিশ্বম্ভরপুরে গ্রামীণ সড়ক ও যোগাযোগ অবকাঠামোর উন্নয়নে ব্যাপক কাজ হয়েছে। এর মধ্যে কিছু চলমান রয়েছে এবং বাকিগুলোর কাজ সমাপ্ত হয়েছে। গ্রামীণ সড়কে ৩২ টি ব্রিজ নির্মাণ করা হয়েছে। প্রায় ৩ হাজার সৌর বিদ্যুত প্রদান করা হয়েছে দরিদ্র জনগোষ্ঠীর মধ্যে। মাটির রাস্তা নির্মাণ হয়েছে প্রায় ৫০ কিলোমিটার। এরমধ্যে সদরে ৩০ এবং বিশ্বম্ভরপুরে প্রায় ২০ কিলোমিটার। এলজিইডির মাধ্যমে বীরগঞ্জ-সুনামগঞ্জ সড়কে ৩ কোটি টাকার চলছে। সুনামগঞ্জ, মঙ্গলকাঠা, ডলুরা সড়কে ৩ কোটি ৮৪ লাখ টাকার কাজ চলমান রয়েছে। হালুয়ারগাঁও থেকে শান্তিগঞ্জ পর্যন্ত সড়কে ৩ কোটি টাকার হচ্ছে। ইতিমধ্যে ব্রিজসহ মাটি ভরাটের কাজ শেষ হয়েছে। বর্তমানে পাকাকরণের কাজ চলছে। জানিগাঁও-জয়নগর বাজার সড়কে ৪ কোটি টাকার চলমান রয়েছে। কামালবাজার-কান্দিগাঁও সড়কে ২ কোটি ২১ লাখ টাকা ব্যয়ে কাজ চলছে। বিশ্বম্ভরপুরের ফতেহপুর ইউনিয়নের রঙ্গিয়ারচরে দেড় কোটি টাকা ব্যয়ে ব্রিজ নির্মাণের কাজ চলছে। রাবারবাড়ি-বইশবের-জয়নগর সড়ক নির্মাণের কাজ চলমান প্রক্রিয়ায় রয়েছে এবং এ সড়কে একটি ব্রিজ নির্মাণের মাধ্যমে জেলা সদরের সঙ্গে সরাসরি যোগযোগ স্থাপন হবে। আব্দুর জহুর সেতুর পশ্চিম অংশ থেকে বিশ্বম্ভরপুর সড়কের সংস্কার এবং একই জায়গা থেকে নতুন ৪ কিলোমিটার সড়ক নির্মাণের মাধ্যমে তুপঘাট পর্যন্ত সড়ক সংযোগের মাধ্যমে জামালগঞ্জ উপজেলার সঙ্গে সড়ক যোগাযোগ স্থাপিত হয়েছে। বিশ্বম্ভরপুর সদরের সঙ্গে ফতেহপুর ইউনিয়নের সরাসরি সড়ক যোগাযোগের কাজ চলছে। যেখানে সাড়ে ৬ কোটি টাকার বরাদ্দ দেয়া হয়েছে। বিশ্বম্ভরপুরের পলাশ-চিনাকান্দি-স্বরূপগঞ্জ সড়কে ৬ কোটি টাকার কাজ চলছি। বিরামপুর থেকে বনগাঁও পর্যন্ত ডুবন্ত সড়ক নির্মাণের কাজ প্রক্রিয়াধীন রয়েছে এবং সুরমার উত্তরপাড়ে সুনামগঞ্জ, মঙ্গলকাঠা, ডলুরা সড়কটি আমি প্রশস্তকরণসহ সংস্কার কাজ করছি। যেটি এলাকার মানুষের দীর্ঘদিনের দাবি ছিল। যেসব গ্রামীণ সড়কগুলোর কাজ ইতিমধ্যে সম্পন্ন হয়েছে এবং যেগুলো প্রক্রিয়াধীন রয়েছে সেগুলোর বাস্তবায়ন সমাপ্ত হলে আমার নির্বাচনী এলাকায় যোগাযোগ ব্যবস্থায় আমূল পরিবর্তন আসবে। ইতিমধ্যে বিভিন্ন ইউনিয়নে রাস্তা পাকাকরণ এবং মাটির কাজ সম্পন্ন হয়েছে।
পীর মিসবাহ বলেন, কাবিখার মাধ্যমে কাজ সম্পন্ন করা এমনকি রাস্তা নির্মাণ করা যায় এটি আমি সুমানগঞ্জের মানুষের সামনে দৃশ্যমান হিসাবে প্রতিষ্ঠিত করতে পেরেছি। কারণ আমি এ সমস্ত কোনো কাজ থেকে কমিশন নেই নি এবং প্রত্যেকটি কাজে এলাকার সাধারণ জনগণকে পাহারাদারের ভূমিকায় অবতীর্ণ হওয়ার জন্য জনসভার মাধ্যমে তাদেরকে আহ্বান জানিয়েছি। আমার আহ্বানে সাড়া দিয়ে সমস্ত উন্নয়ন কর্মকাণ্ডের ব্যাপারে জনগণ এখন সচেতন নাগরিকের ভূমিকা পালন করছে।
তিনি আরো বলেন, সুনামগঞ্জ সরকারি কলেজের মুসলিম ছাত্রাবাসের বহুতল ভবন নির্মাণের কাজ শেষ পর্যায়ে রয়েছে। সদর হাসপাতালের নব নির্মিত ৯ তলা ভবন চলতি বছরের অক্টোবরের মধ্যে হাসপাতালের নিকট হস্তান্তর করা হবে। ইতিমধ্যে বিশ্বম্ভরপুর উপজেলার ধীঘেন্দ্র বর্মণ ডিগ্রি কলেজ এবং বিশ্বম্ভরপুর মডেল উচ্চ বিদ্যালয় সরকারিকরণের প্রক্রিয়ায় শেষ পর্যায়ে রয়েছে।
পীর মিসবাহ বলেন, আমার নির্বাচনী এলাকা সুমানগঞ্জ সদর বিশ্বম্ভরপুর উপজেলা। ২০১৮ এর জুনের মধ্যে সুনামগঞ্জ সদর উপজেলা পল্লী বিদ্যুতের আওতায় গ্রামগুলো শতভাগ বিদ্যুয়ায়িত হবে। ২০১৮ এর ডিসেম্বরের মধ্যে বিশ্বম্ভরপুর উপজেলার সমস্ত গ্রামগুলো (শতভাগ) পল্লী বিদ্যুতের আওতায় আসবে।
আগামী নির্বাজন প্রসঙ্গে তিনি বলেন, জাতীয় পার্টির নীতি নির্ধারণী মহল যে সিদ্ধান্ত নেবেন আমি তাই মেনে নিবো। তবে নিরপেক্ষ নির্বাচন হোক সেটা আমিও চাই। সংসদ সদস্য হওয়ার পরই আমি ঘোষণা দিয়েছিলাম, ‘আমি আপনাদের এমপি সাহেব হতে আসিনি। এই নির্বাচনী এলাকার মাটির সন্তান। আমি আপনাদের সেবক হয়ে কাজ করতে এসেছি এবং সেবক হয়ে থাকতে চাই।’ আমার বাড়ির দরজা এলকার মানুষের জন্য ২৪ ঘন্টা খোলা রেখেছি। প্রতিদিন সকাল থেকে এলাকার লোকজন আমার কাছে আসেন এবং আমি তাদের কর্মী বা সেবক হিসাবে তাদের পাশে সবসময় ছিলাম, আছি এবং থাকবো। আমি ঢাকা থেকে মাসে দু’দিনের জন্য সুনামগঞ্জে দিয়ে রাজনীতি করি। আমার পরিবার পরিজনসহ আমি আমার বাড়িতে অবস্থান করে মানুষের কর্মী হিসাবে কাজ করে যাচ্ছি। আমার সন্তানরা এলকার স্কুলেই লেখাপড়া করে। আমি প্রতিদিন আমার বাড়িতে লোকজনের সুখ-দুঃখের সাথী হয়ে পাশাপাশি আমার নির্বাচনী এলকার গ্রামেও ছুটে বেড়াই।
তিনি আরো বলেন, সুনামগঞ্জের জনগণের স্বার্থে শহরে যতগুলো সমাবেশ করেছি প্রত্যেকটি সমাবেশে গ্রামের মহিলারাসহ হাজার হাজার সাধারণ মানুষ সমবেত হয়েছেন। শুরু থেকেই সুনামগঞ্জের সন্ত্রাস এবং দুর্নীতির বিরুদ্ধে আমি লড়াই চালিয়ে যাচ্ছি এবং আমার সাথে সাধারণ মানুষের যোগাযোগ করতে কোনো মাধ্যম লাগে না। এলাকার জনগণ জানেন, আমার কোনো ডান হাত, বাম হাত নেই। মানুষ সরাসরি আমার সঙ্গে যোগাযোগ করতে পারেন এবং করেন। কোনো সন্ত্রাসীদের পৃষ্ঠপোষকতা আমি কখনোই করিনি। আমি বিশ্বাস করি সততা, উন্নয়ন এবং আন্তরিকতা দিয়ে মানুষের হৃদয় জয় করার মধ্য দিয়ে রাজনীতিতে টিকে থাকতে হয়। আমি এটিকেই ইবাদত মেনে চলছি।
পীর মিসবাহ বলেন, আমি মনে করি, একটি নিরপেক্ষ ও শান্তিপূর্ণ নির্বাচন হলে যে দলের যেই প্রার্থী হোন না কেন আমি জাতীয় পার্টির প্রার্থী হিসাবে মানুষের ভালোবাসা নিয়ে এই আসনে বিজয়ী হয়ে আসবো ইনসাল্লাহ। কারণ ২০০৮ সালের নির্বাচনেও এই আসনে জাতীয় পার্টির প্রার্থী বিজয়ী হয়েছিলেন। গত ৩ বছরে আমার নির্বাচনী এলাকার প্রত্যেকটি ওয়ার্ডে আমি দলের কমিটি গঠন করেছি। পাশাপাশি ওয়ার্ড মহিলাদের বিশাল সংগঠন গড়ে উঠেছে। কাজেই আমি মনে করি, নিরপেক্ষ ও কালোটাকা মুক্ত নির্বাচন আমার বিজয়ের জন্য সহায়ক।
আমি আমার এলাকার মানুষকে কথা দিয়েছিলাম, সংসদে আমি বোকা হয়ে থাকবো না। আমি আমার কথা রেখেছি। মানুষের স্বার্থে সংসদে আমি বারবার কথা বলেছি। নিজের ব্যক্তিগত কোনো কাজে মন্ত্রীদের কাছে তদবির করি নাই। কিন্তু এলাকার ও দেশের মানুষের দাবি জাতীয় সংসদের বারবার তুলে ধরেছি। উন্নয়নের কথা যেমন বলেছি তেমনি দুর্নীতির বিরুদ্ধেও বলেছি। সংসদে আমি দু’টি দাবি জোরালোভাবে তুলে ধরেছি। তারমধ্যে রয়েছে- সুরমা নদীর ওপর দাঁড়ারগাঁও-হালুয়ারঘাট ব্রিজ নির্মাণের জন্য আরেকটি সুনামগঞ্জ জেলা সদরের রেল লাইন সম্প্রসারণের জন্য। আমি আশাবাদী ভবিষ্যতে এ দু’টি কাজও হবে।
সংসদ সদস্য হবার পর থেকে সুনামগঞ্জে নার্সি ইনিস্টিটিউটসহ একটি মেডিকেল কলেজ এবং হাসপাতাল স্থাপনের জন্য দাবি জানিয়ে আসছিলাম বারবার। প্রধানমন্ত্রীর সম্মতিতে সেই মেডিকেল কলেজের স্বপ্ন এখন পূরণের পথে রয়েছে। আমার সময়ে সুনামগঞ্জে একটি আধুনিক উপশহর নির্মাণের কাজ শুরু হয়েছে।

এছাড়া তিনি আরো বলেন, এলাকার অসহায় মানুষের জন্য নিয়মিত আর্থিক অনুদান, গৃহ নির্মাণ, সুপেয় পানির জন্য টিউবওয়েল স্থাপন, ধর্মীয় ও শিক্ষা প্রতিষ্ঠান সংস্কার ও নির্মাণে ভূমিকা রেখেছি। এলাকার তরুণদেরকে সন্ত্রাস ও মাদকের বিরুদ্ধে খেলাধুলা ও সাংস্কৃতিক কর্মকাণ্ডে সম্পৃক্ত করেছি।
/ইউডি/
জাতীয় | আরো খবর
হাসপাতালে কেমন আছেন বঙ্গবীর কাদের সিদ্দিকী
নির্যাতন বন্ধ না হলে আরাকান রাজ্য দখলের ঘোষণা
বাংলাদেশের প্রবেশ পথে রোহিঙ্গা শিশুর জন্ম
রোহিঙ্গাদের জন্য বছরে ব্যয় হবে ৪ হাজার কোটি টাকা
সর্বশেষ সংবাদ
গোপন প্রেমে সোনাক্ষী সিনহা
কদিন আগে খবরে প্রকাশিত হয়, এই বছর বাগদান করতে যাচ্ছেন বলিউডের দাবাং কন্যা সোনাক্ষী সিনহা। অনেকদিন ধরেই সোহেল খানের শ্যালক...
হাসপাতালে কেমন আছেন বঙ্গবীর কাদের সিদ্দিকী
নির্যাতন বন্ধ না হলে আরাকান রাজ্য দখলের ঘোষণা
বাংলাদেশ-দক্ষিণ আফ্রিকা সিরিজের চূড়ান্ত সূচি
বিয়ের আগেই ‘সন্তানসম্ভবা’: যা বললেন রিয়া
সর্বাধিক পঠিত
শেখ হাসিনা বললেন: আওয়ামী লীগে কি আর লোক নেই?
আওয়ামী লীগের সভানেত্রী ও প্রধানমন্ত্রী শেখ হাসিনা দলের কার্য নির্বাহী কমিটির বৈঠকে সম্পাদকমণ্ডলীর এক সদস্যকে উদ্দেশ্য করে বলেছেন, ছেলে সিটি...
দুবাই পৌঁছে পাগড়ী ও আলখাল্লাহীন অনন্ত জলিল
গণহত্যার খবর বিশ্বাসযোগ্য নয়, মিয়ানমারের বিরুদ্ধে যাবে না আমেরিকা
যুক্তরাষ্ট্রের সমর্থন পাওয়া গেছে, ভারতও করবে
বাংলাদেশে নির্বাচন নিয়ে ট্রাম্প প্রশাসন যা বলল
সু চির নোবেল কেড়ে নিতে সাড়ে ৩ লাখ আবেদন
সু চিকে রোহিঙ্গাদের পক্ষে কথা বলার আহ্বান মালালার
জাতীয়
রাজনীতি
সারাদেশ
বিদেশ
খেলা
বিনোদন
অপরাধ
অর্থ-বাণিজ্য
ফিচার
খোলামত
সাহিত্য
স্বাস্থ্য
প্রবাস
শিক্ষা
আদালত
গণমাধ্যম
সোশ্যাল মিডিয়া
সম্পাদক: খুজিস্তা নূর-ই-নাহারিন (মুন্নি)
কক্ষ # ২০৯, স্টক এক্সচেঞ্জ ভবন, ৯/এফ, মতিঝিল বাণিজ্যিক এলাকা, ঢাকা - ১০০০
ফোন: +৮৮০ ১৭৪৩৪৬০১৪২ | আমাদের সাথে যোগাযোগ করুন: news.purboposhchim@gmail.com
Developed by :